Os Carolinchios estioron una dinastía de reis francos y emperadors fundata por mayordombres de palacio que sustituyoron a los reis merovinchios. O Carolinchio més celebre ha estato Carlos Magno, qui da nombre a la dinastía y fue coronato emperador en l'anyo 800, consiguió que o dominio franco plegase a la suya mayor extensión. Dimpués as división y luitas por o poder enfeblioron a los Carolinchios y fuoron sustituitos por os Robertins u Capetos en o Reino de Francia Occidental y por os Otons saxons en o Reino de Francia Oriental que esdevinió o Sacro Imperio Román-Chermanico.